## **Inovatīvo risinājumu identificēšana un atbilstības kritēriji to noteikšanai**

Inovatīvs risinājums ir jebkurš jauninājums Kandavas Partnerības teritorijā. Inovācijas jeb jauninājumi ir jauni pakalpojumi, jauni produkti, produkti ar jaunu sastāvu, produkti vai pakalpojumi ar jaunu pievienoto vērtību, jauni risinājumi, jaunas tehnoloģijas, kas palielina produkcijas kvalitāti u.t.t..

Sabiedrības virzītas vietējās attīstības stratēģijas ietvaros tiks papildus atbalstīta inovatīvu risinājumu ieviešana teritorijā, kas projektu vērtēšanas procesā tiks identificēts pēc sekojošiem projektu vērtēšanas kritērijiem:

|  |  |  |
| --- | --- | --- |
| Inovatīvs projekts | Skaidrojums | Maksimālais  punktu skaits |
| Nav iespējas saņemt līdzīga veida produktu  (preci vai pakalpojumu) tuvākajā apkārtnē. | Projekta aktivitāšu un/ vai rezultātu ietekme  ir plašākā mērogā (pagasts/novads/VRG  teritorija/ reģions). | 2 |
| Projekta idejas novitāte  (jauninājums) Kandavas Partnerības  darbības teritorijā | Projekta ideja ir oriģināla. Jauni risinājumi teritorijas attīstības veicināšanai un identitātes stiprināšanai, kas ir radīti un īstenoti konkrētajā novadā vai pārņemti no citām Latvijas vai ārvalstu praksēm, veiksmīgi pielāgojot tos vietējiem apstākļiem. Ja ir visā Kandavas Partnerības teritorijā -2 punkti, ja pagastā -1 punkts | 2 |
| Partnerība - dažādu  nozaru sadarbība,  kopprojekti | Risinājumi, kas veicinājuši dažādu nozaru/jomu sadarbību teritorijas attīstības  jautājumu risināšanā | 2 |
| Sabiedriskā nozīme,  idejas tālāka izmantošana | 1) Projekta īstenošana aktivizēs vietējos iedzīvotājus un popularizēs Kandavas Partnerības darbības teritoriju 2) Projekta rezultāti ir izmantojami citām  sabiedrības grupām, nozarēm, organizācijām, ģeogrāfiskām teritorijām u.c.  Ja izpildās abi nosacījumi, tad tiek saņemti 2 punkti, ja izpildās viens nosacījums – 1 punkts. | 2 |
| Resursu izmantošanas  efektivitāte | 1) Risinājumi teritoriju attīstībai, kas tiek  balstīti uz vietējiem resursiem.  2) Rezultātu sasniegšanai vietējie resursi tiek izmantoti efektīvi Ja izpildās abi nosacījumi, tad tiek saņemti 2 punkti, ja izpildās viens nosacījums – 1 punkts. | 2 |

Projekts uzskatāms par inovatīvu, ja inovācijas vērtēšanas posmā ir ieguvis vismaz 6 punktus.

Projektu vērtēšanas komisija ņem vērā šo tabulu, lai noskaidrotu, vai projekts ir inovatīvs, un lai katras Rīcības vērtēšanas kritērijā „Projekta rezultāts ir inovatīvs vietējā teritorijā” varētu ielikt attiecīgu vērtējumu: 2 punkti – „ir inovatīvs” vai 0 punkti- „nav inovatīvs”.